google/wiki40b huggingface dataset:
Itaipu-demningen

Itaipu (guarani: Itaipu, portugisisk: Itaipu, spansk: Itaipú; uttales: [itaiˈpu]) er et vannkraftverk i Paraná-elven på grensen mellom Brasil og Paraguay. Den øverste damlokasjonen er vannfallet Foz do Iguaçu i Brasil, mens byen Ciudad del Este i Paraguay er den nedre avgrensningen av anlegget.
Kraftverket driftes av selskapet Itaipu Binacional og var lenge verdens største vannkraftverk. Bare det kinesiske anlegget De tre kløfters demning har en større vannkraftproduksjon.
Installert effekt på 14 GW er fordelt på 20 turbiner hver på 700 MW. I 2000 produserte verket 93,4 TWh, som tilsvarer om lag 70 % av hele Norges vannkraftproduksjon.
I forbindelse med kraftverket er det bygget en dam på 7 700 meters lengde og 196 meters høyde. Produksjonen startet i 1984, men utbyggingen gikk i tre faser med ferdigstillelse av de neste fasene i 1991 og 2003.
Det har vært protester mot utbyggingen, som gir en oversvømming som førte til oversvømming av 1 320 km² skog og flytting av minst 10 000 familier.
Bass Improvisations Volume 5

Bass Improvisations Volume 5 er et musikkalbum med Ole Amund Gjersvik, utgitt på Acoustic Records i 2015.  
Medvirkende er Ole Amund Gjersvik på kontrabass.  
Musikken er improvisert, komponert og produsert av Ole Amund Gjersvik.
Fjellhumle

Kjennetegn

Fjellhumle er en stor humle hvor den sørlige bestanden har et innslag av 25 til over 50% melanisme (mørkere farge i pelsen). Brystet er sort med to gule bånd. Bakkroppen med et bredt gult bånd på de første leddene. Bakkroppspissen er lyst gulig eller rødlig. Hannene har gjerne en mer diffuse farger med store variasjoner.

Størrelse

Målene kan variere, og særlig lengden er unøyaktig da bakkroppen kan trekkes sammen eller strekkes ut.
Radial cellen: 5,00 mm (4,75-5,25 mm)

Bolet

Det er få kjente bolfunn i Norge. Bolene er små og underjordiske og bygge i musebol.

Utbredelse

Høyfjellet over hele Norge.
Huaneng Yangluo kullkraftverk

Huaneng Yangluo kullkraftverk er et kullkraftverk i Jiyuan i regionen Hubei i det sentrale Kina. Det har en installert produksjonskapasitet på 2400 MW fordelt på 4 turbiner à 300 MW, samt 2 reaktorer på 600 MW under bygging. Anlegget stod ferdig med de to første turbinene i 2009.
Beast of Blood

«Beast of Blood» er Malice Mizers 12. singel, og ble utgitt den 21. juni 2001. Singlen inneholder blant annet en sang komponert av Kami før han døde.
Xylotrechus

Utseende

Små til middelsstore (7-20 millimeter), slanke og langbeinte, mørke trebukker med tegninger av lyse skjell. Artene kan minne noe om vepser. Antennene er spinkle og kortere enn halve kroppslengden. Pronotum er rundet, litt innsnevret ved roten. Dekkvingene er litt avsmalnende bakover, det bakerste bakkroppsleddet stikker gjerne ut bak dem. Beina er slanke men ikke påfallende lange.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten har en nær verdensomspennende utbredelse men ser ut til å mangle i Sør-Amerika og Australia.
Fort Kochi

Fort Kochi er en region i  Kochi i Kerala, India. Det omfatter en handfull mindre steder ved havet på sydvestkysten av Kochi, og er kjent som  Gamle Kochi eller  Vest Kochi. Det ligger inntil Mattancherry Cochis havn. I 1967 ble disse tre områder, sammen med noen få tilsøtende områder slått samen og dannet til "Corporation of Chochi".
Kalidou Koulibaly

Landslaget

Han ble tatt ut i Senegals tropp til VM i fotball 2018 i Russland.
Svømming under VM i svømmesport 2019 – 50 meter brystsvømming menn

Semifinaler

Semifinalene ble svømt 23. juli fra kl. 20:41 lokal tid.
Landskrona

Om Landskrona

Landskrona fikk bystatus i 1413 av Erik av Pommern, og ved freden i Roskilde 1658 ble byen svensk. En av byens hovedattraksjoner Landskrona slott, bygget av den dansk-norske kongen Christian III. Det er ferjeforbindelse til øya Hven, hvor astronomen Tycho Brahe residerte. Broren hansJørgen Ottesen Brahe var lensmann på Landscrone slot 1588-91, og hadde der besøk av broren i de nyoppførte bygningene innenfor slottsmurene.

Moderne tid

Byens kunsthall ble bygget i 1963 til byens 550-årsjubileum som en utstillingshall for industrielt design. Den er tegnet av arkitekt Sten Samuelsson, og er den eneste bygning som ble stående i slottsparken etter at jubileet var over. Kaptensgårdens skulpturpark, som omgir kunsthallen, er en permanent skulpturpark. Byen er kjent for sine mange vakre kolonihaver. 
Idrettshallen i Landskrona, med sine 1100 sitteplasser, ble tegnet av den danske arkitekt Arne Jacobsen og innviet i 1965. Fotballaget Landskrona BoIS kommer fra Landskrona.
Interimledelse

Interimledelse, ofte kalt midlertidig ledelse eller management for hire, er tilgang på lederkompetanse i en avtalt periode. Interimledelse betyr i praksis å leie inn en erfaren og overkvalifisert leder med dokumenterte resultater til å lede en endringsprosess, krise eller prosjekt, eller å dekke et kritisk kompetansegap i en organisasjon. I slike situasjoner vil det være unødvendig eller umulig å besette en permanent stilling på kort varsel. I tillegg er det kanskje ingen internt i organisasjonen som er kvalifisert, eller som kan unnværes til å tre inn i stillingen.

Historie

Interimlederens historiske forløper kommer fra antikkens Roma, med de romerske tollerne (latinsk publicanus, flertall publicani) eller romerske entreprenører som ble leid inn for å bygge eller vedlikeholde offentlige bygninger, forsyne militærstyrker i utlandet, eller for å kreve inn forskjellige skatter (som tiende og toll). Dette systemet var allerede godt etablert ved inngangen til det 3. århundret e.Kr.
Den moderne praksisen med interimledelse begynte midt på 1970-tallet, da fast ansatte i Nederland var beskyttet av lange oppsigelsesfrister, og bedrifter hadde store kostnader med å si opp ansatte. Det å leie inn ledere på midlertidig basis viste seg å være en ideell løsning.
Siden 1980-tallet har konseptet og praksisen med interimledelse som en ressurs for organisasjoner fått oppmerksomhet fra akademiske forskere og beslutningstagere. I 1984 postulerte Atkinson fremveksten av et organisasjonsdesign som omfattet både en kjerne- og en perifer arbeidsstokk, som tok i bruk ulike former for kontraktsbaserte relasjoner (fleksibilitet), på internasjonal basis. Eksempler på videre studier inkluderer Kalleberg (2000), som så på midlertidig kontrakts- og deltidsbasert arbeid; og Bosch (2004), som så på vesteuropeiske «ansettelsesrelasjoner».
UFC 6

Historie

Det var under UFC 6 at den første UFC Champion ble kronet, uten at det krevde deltagelse i turneringen. Den nye mesteren ville kåres gjennom en kamp som ble kalt for "The Superfight", som fortsatte fra UFC 5 da det ikke var noen offisiell vinner etter den forrige Supermatchen. UFC 6 hadde også en turnering med åtte utøvere, og to reservekamper som ikke ble vist live på pay-per-view. Turneringen hadde ingen vektklasser eller begrensninger på vekt. Det var ingen runder i kampene, og det ble derfor ikke brukt et dommerpanel. I kvart- og semifinalene ble det innført en tidsbegrensning på 20 minutter. Finalen og Superfighten hadde en tidsgrense på 30 minutter, med fem minutters overtid om det ble nødvendig.
Superfighten for kvelden var en fortsettelse av den som ble avholdt under UFC 5. Ken Shamrock var fortsatt en av deltakerne, mens hans motstander ble vinneren av UFC 5, Dan Severn. Kampen ble kalt "The Clash of the Titans".
Kveldens dommer var "Big" John McCarthy, og Michael Buffer var announcer for kvelden.

UFC 6-turnering

¹Patrick Smith måtte trekke seg på grunn av skade. Han ble erstattet av Anthony Macias.
Yale (Oklahoma)

Geografi

Yale ligger på koordinatene 36°6′53″N 96°41′54″V. Ifølge United States Census Bureau har byen et totalt area på 2,4 km².
Tariq Ibn Ziyad

Tariq ibn Ziyad eller Taric bin Zeyad (arabisk: طارق بن زياد‎, født ca. 670, død 720) var en berbisk-muslim og hærfører for umajjad-kalifatet. Han ledet erobringen av det vestgotiske Hispania i 711 på ordre fra Al-Walid I.
Tariq ibn Ziyad er betraktet som en av de viktigste militære hærførerne i iberisk historie. Han var opprinnelig stedfortreder for Musa ibn Nusair i Nord-Afrika og ble sendt av sin overordnede for å sette i gang den første fremstøt av en erobring av det vestgotiske kongedømmet (bestående av dagens Spania og Portugal).
Den 29. april 711 gikk hæren til Tariq i land på Gibraltar (selve navnet Gibraltar er avledet fra det arabiske navnet Jabal al Tariq i betydningen «Tariqs fjell», eller mer opplagt, Gibr Tariq = «Tariqs berg»). Den muslimske historikeren Al-Maqqari fra 1600-tallet skrev om landgangen at Tariq brente sine skip (for å gjøre vendereis umulig) og holdt en berømt tale for sine soldater: «Å mine soldater, hvor skal dere flykte? Bak dere er havet, foran dere fienden. Det eneste som er igjen er håpet om deres mot og deres bestandighet. Husk at i dette landet er dere mer ulykkelige enn foreldreløs som sitter ved bordet til gjerrig herre. Deres fiende er foran dere, beskyttet av en tallrik hær; han har menn i overflod, men dere, som deres eneste støtte, har deres egne sverd...»
Antagelig er denne talen og eventuelt også brenningen av skipene en dramatisering av Al-Maqqari da lignende hendelser er blitt beskrevet tidligere, eksempelvis ga Snorre Sturlason tilsvarende beskrivelse av Håkon jarl da han gikk i land i sørlige Sverige; han blotet, så jærtegn og brente skipene for å tvinge mennene til å slåss med svenskene og lyktes.
Den muslimske hæren dro som svøpe gjennom Hispania og i løpet av sommeren 711 vant en seier over den vestgotiske kongen Roderik som ble beseiret og drept den 19. juli 711 (eller året etter) i slaget ved Guadalete. Etterpå ble Tariq gjort til guvernør over Hispania, men ble tilsynelatende bortimot umiddelbart kalt tilbake til Damaskus av umajjad-kalifatet hvor han levde resten av livet, noe som kun ble fram til 720.
Cáceres (Spania)

Historie

Opprinnelsen til Cáceres går tilbake til førhistorisk tid med funn fra grottemaleri i Cuevas de Maltravieso (Maltravieso-grottene) som går tilbake til sen steinalder. Turister kan se rester fra middelalderen, romertida, maurertida og gullalderen for jødisk kultur i Spania. Cáceres har fire hovedområder som kan utforskes: den historiske bydelen, den jødiske bydelen, det moderne senteret og utkantstrøkene.
Byen ble grunnlagt som Castra Caecilia av Quintus Caecilius Metellus Pius og ble viktig som en strategisk by i romertida. Rester av de første bymurene bygd av romerne på 200-tallet og 300-tallet eksisterer fremdeles, inkludert en port, Arco del Cristo.
Etter at Vestromerriket tok vestgoterne over byen og han gikk inn i en nedgangsperiode frem til araberne erobret Cáceres på 700-tallet. De neste hundreårene var den under arabisk styre, men maktforholdet skiftet stadig mellom maurere og kristne. I denne perioden bygde araberne om byen, med murer, palass og mange tårn, som Torre de Bujaco. Cáceres ble gjenerobra av de kristne på 1200-tallet. I denne perioden hadde byen en viktig jødisk bydel. På 1400-tallet var folketallet nesten 2000, og nesten 140 jødiske familier bodde i Cáceres. Den jødiske befolkningen ble drive ut da dronning Isabella og Ferdinand av Aragon kom til makten i 1492, men mange spor fra ruinene er fremdeles synlige i dag i Barrio San Antonio.
Cáceres blomstret under reconquistaen og under oppdagelsen av Amerika, og viktige spanske familier og adlige bygde hjemmene sine og små palass her. Mange familier fra Extremadura deltok i reiser til Amerika hvor de gjorde seg rike. På 1800-tallet art Cáceres hovedstad i provinsen, og byen startet å vokse. Under den spanske borgerkrigen flatet folketallet ut.
Bekatråd

Bektråd, Bekatråd eller Bustleiv var vanlig som tråd til håndsøm (håndsying) av støvler av lær eller tykt skinn. Når en lærsåle ble utslitt, var det skomakerarbeide å tilpasse og sy på ny såle.
Tråden var av lingarn, og bare svakt tvunnet. For å unngå at fibrene skilte lag og tråden fliset seg opp, ble den innsatt med bek, ved å trekke den fram og tilbake mot en klump oppvarmet bek. Overflaten ble glattet ut, og fibrene bundet sammen, samtidig som tråden ble mere motstandsdyktig mot fuktighet. Etter bekingen ble gjerne tråden innsatt med bivoks, for at den skulle gli lettere gjennom læret.
Hullene tråden skulle gjennom ble stukket opp med syl. I stedet for å bruke synål, som gjorde tråden(e) tykkere, ble en bit grisebust tvinnet fast i hver sin trådende. Beksøm ble dobbeltsydd, ved at trådendene ble stukket inn fra overlærsiden og sålesiden samtidig, og trukket stramt til før neste hull ble brukt.
Når bekatråden skulle legges flerdobbelt ble den tvinnet på en håndtein kalt «skomakersnelle», «bektrådsnurr» eller «beksnelle».
Fort Peck-demningen

Fort Peck-demningen er en demning som danner en kunstig innsjø i elven Missouri River ved byen Fort Peck i det nordøstlige Montana, USA. Den er en av de seks store demningene langs elven. Demningen er 75 meter høy og 6.409 meter lang. Jordfyllingens volum på 96 millioner m³ gjør den til verdens nest største jordfyllingsdam, etter Tarbelademningen i Pakistan.
Innsjøen som demmes opp er Fort Peck-sjøen (Fort Peck Lake) som er den femte største kunstige sjøen i USA, på 23,6 milliarder m³. Reservoaret er 216 km langt og har et areal på 64 km². Installert kapasitet i vannkraftproduksjonen er 185 MW. Årsproduksjonen er 2.2 TWh, og anlegget forsyner også området med drikkevann. Anlegget var ferdig i 1957 men ble godkjent allerede i 1933 av president Franklin D. Roosevelt.
112 (telefonnummer)

112-dagen

Europakommisjonen har oppfordret alle land til å gi spesiell oppmerksomhet til nødnummeret 112 den 11. februar hvert år. Finland begynte med dette allerede i 1997, og i 2009 deltok seks land. Den 11. februar 2010 arrangerte Sverige sin første 112-dag med ulike informasjonsaktiviteter.
Nunchaku

Nunchaku (karatepinner) er et japansk slagvåpen som består av to pinner av tre eller metall forbundet med en liten lenke eller tau.

Historie

Man vet lite om nunchakuens opprinnelse, men regner med at den ble oppfunnet enten i Kina eller Okinawa og ble brukt som våpen i nærkamp. 
Begrepet «sjakko», har også vært brukt på norsk, for å referere til nunchaku.
Volga-Dnepr

Passasjerflyvning

Selv om transport av tung og overdimensjonert last er selskapets viktigste opreasjonområde, startet Volga-Dnepr et lite og mindre kjent tilbud om regulære passasjerflyvninger  mellom Moskva og byer langs Volga Pr. mars 2006 ble følgende byer betjent med Yakovlev Yak-40, et 40 seters  passasjerfly: Nizjnij Novgorod, Penza og Uljanovsk.
Gråbrun tigerspinner

Utseende

Gråbrun tigerspinner  har en tykk og håret kropp, særlig brystpartiet har ganske lange hår.  Kjønnene er ulike.  Vingespennet er mellom 26 og  37 millimeter. Vingene holdes taklagt bakover kroppen i hvile.
Hunner har flere små tydelige flekker på de lyse hvite vingene.  Bakkroppen er hvit, ganske tykk, med en liten mørk trekantet flekk på oversiden av hvert ledd. 
Hannen har ensfargede bleke brunlige vinger. Hannene har også noen små flekker på vingene, men disse blir lite synlig på de ellers ganske mørke vingene. Kroppen er forholdsvis tykk bakover, brunlig som vingene og med en liten mørk trekantet flekk på oversiden av hvert ledd. 
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.
Larvene er ofte sterk behåret med rød-brune hår både på siden og ryggen. Hårene er arrangert i dusker på hvert ledd. Disse danner rekker av hårdusker bakover kroppen. Både kroppen og hårduskene har samme farge.  Utvokst blir den ca. 4-5 centimeter lang.

Levevis

Gråbrun tigerspinner  foretrekker åpne steder med løvskog og åpent busksatt terreng.  På lune områder i skogkanter, veigrøfter og kraftlinjegater. Flygetiden er tidlig om forsommeren, i mai og juni.  Den er nattaktiv om dagen, ofte på undersiden av et blad.  
Hunnen legger opptil 250 egg rett på næringsplanten, eggene legges i små grupper.
Larvene lever på ulike planter og urter.  De lever av å gnage blad av brennesle, ulike seljer (Salix spp.), bjørk, groblad og flere andre urter og trær.  Mange av larvene hos bjørnespinnerne er mest aktive om natten. 
Larvene er vanligvis aktive om dagen.  Larven er  utvokst om høsten og er da ca. 4-5 centimeter lang. De begynner da ofte å vandre for å finne et sted å forpuppe seg. 
Gråbrun tigerspinner  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.  Den overvintrer i puppestadiet og klekkes til våren.

Utbredelse

Den er utbredt i Europa fra Storbritannia østover til Libanon, nord til Skandinavia, østover i Russland.  Den finnes øst gjennom Sibir, men ikke lengst nord. I sørøstlige Norge langs kysten til Vest-Agder.

Navnet

Det latinske navnet Diaphora betyr skilt, skille seg ut, omkringflygende fra (gresk diafero).  Navnet mendica betyr tigger, og det henspiler trolig på den grå fargen hos hannen.  På svensk heter den Grå tigerspinnare, på engelsk Muslin Moth.
Katherine MacGregor

Bakgrunn

Dorlee Deane MacGregor var datter av Ralph S. McGregor og Beatrice E. Willard. Som barn flyttet hun med sin mor til Fort Collins nord for Denver i Colorado, der hun bodde fram tll hun flyttet hjemmefra, og da til New York City.

Karrriere

I New York ble hun på 1940-tallet ansatt ved Arthur Murray Dance Studios, som danseinstruktør. Hun studerte skuespillerkunsten under N. Richard Nash, Sanford Meisner and Stella Adler. I New York begynte hun å bruke kunstnernavnet] Scottie MacGregor. Det er uklart når hun endret navn til Katherine.
I begynnelsen av  1950-årene arbeidet MacGregor i teater både på og Off-Broadway; hun spilre også en ukreditert rolle i Elia Kazans film Storbyhavnen (1954), der Marlon Brando spilte hovedrollen, samt hadde ytterligere en ukreditert rolle i The Traveling Executioner (1970). 
MacGregor medvirket  mange tv-serier, blant annet: Love of Life (1956), Play of the Week (1959), East Side/West Side (1963), Mannix (1970–1971), Emergency! (1972), Ironside (1972–1974) og All in the Family (1973). Hun hadde roller i tv-filmer som The Death of Me Yet (1971), The Girls of Huntington House (1973, i regi av Alf Kjellin), og Tell Me Where It Hurts (1974).
Etter å ha medvirket i 153 avsnitt i nærmere ti år i tv-serien Huset på prærien trakk hun seg tilbake fra film og tv-innspillinger. Hun var således ikke med i de tre fjernsynsfilmer som ble produsert med basis i serien; da innsipllingene fant sted var hun hun på en selverkjennelsesreise i India. 
Istedet bgynte hun å å arbeide lokalt ved teateret. Hun konverterte til hinduismen, og viet seg også til skuespillerundervisning for barn på Wee Hollywood Vedanta Players, innen hun gikk i pensjon tidlig på 2000-tallet.
Katherine MacGregor var årene 1949–1950 gift med skuespilleren Bert Remsen, samt fra august 1969 til oktober 1970 gift med skuespilleren, regissøren og læreren Edward G. Kaye-Martin.
Domenico Fontana (sprinter)

Junior

Ved U23-EM i friidrett 2009 vant han sølv på 4 x 400 meter stafett, sammen Marco Vistalli, Matteo Galvan og Isalbet Juarez. Individuelt ble han slått ut i semifinalen på 400 meter, da han løp på 47,65 og kom sist i sitt heat.

Senior

Fontana ble italiensk mester på 400 meter ved det italienske innendørsmesterskapet i friidrett i 2010. Han deltok i EM i friidrett 2010 i Barcelona, med det italienske stafettlaget. I semifinalen løp Claudio Licciardello, Luca Galletti, Domenico Fontana og Marco Vistalli. De kom til finalen, men Domenico Fontana løp ikke finaleløpet; der bestod laget av Marco Vistalli, Luca Galletti, Claudio Licciardello og Andrea Barberi. Italia kom på åttende- og sisteplass i finalen, med tiden 3.04,20.
Rashtrapati Nilayam

Rashtrapati Nilayam (telugu: రాష్ట్రపతి నిలయం; «Presidentens hus») er en av de tre offisielle residensene til presidenten i India. Bygningen ligger i en forstad som heter Bolarum i utkanten av den sørindiske byen Secunderabad. Det er den nyeste av presidentens tre offisielle residenser. 
Siden denne embedsboligen ligger i et område langt fra landets hovedstad New Delhi, blir den betraktet som et symbol på at presidenten spiller en viktig rolle i å samle en mangfoldig nasjon.   
Stedet er også kjent som presidentens «sørlige Sojourn» (Southern Sojourn). Bygningen blir av og til brukt som offisiell gjestehus for besøkende dignitarer. 
Den andre presidentresidensen er The Retreat Building i Shimla.

Historie

Rashtrapati Nilayam ble bygget i 1860 av den daværende nizam av Hyderabad. Etter at fyrstestaten Hyderabad ble innlemmet i den indiske unionen i 1948, ble eiendommen tatt over av presidentens sekretariat.

Design

Eiendommen er spredt over et område på 90 hektar og består av én enetasjes bygning med 16 rom i tillegg til de besøkendes kvartaler, som er store nok til å huse 150 personer. 
Rashtrapati Nilayam har også en spisesal, kino, darbarhall, frokostrom osv. Presidenten bor i huset minst en gang i året og driver offisiell virksomhet herfra.
Brylcreem

Brylcreem er et varemerke av pomade for menn, forgjengeren til dagens hårgelé. Den ble oppfunnet i 1929 ved Chemico Works i Birmingham i England. Brylcreem benyttes for å holde gredd hår på plass.
Den skinnende «wetlooken» håret fikk av brylcreem var obligatorisk for menn i mange år. Andre lignende substanser hadde vært i bruk tidligere og blitt gjort populært av stjerner som Rudolph Valentino.

En norsk avisannonse fra 1951 hadde følgende overskrift:
«De emulgerte oljene i Brylcreem forhindrer at Deres hår blir en fettet oljekake.» 
Brylcreems popularitet minket i løpet av 1960-tallet, etter hvert som hårmotene dreide mot en «drylook». Imidlertid har kremen fått et comeback siden slutten av 1990-tallet.
Weld (album)

Sporliste

Alle sanger er skrevet av Neil Young, med mindre annet er spesifisert.
Ubuntu GNOME

Ubuntu GNOME, tidligere kalt Ubuntu GNOME Remix, er en Linux-distribusjon som er basert på Ubuntu. I 2013 ble den en offisiell utgivelse av Ubuntu. Den skiller seg fra den «ordinære» Ubuntu ved at den benytter skrivebordsmiljøet GNOME som sitt standard brukergrensesnitt, i stedet for det grafiske skallet Unity som er standard på Ubuntu. 
Ubuntu GNOME ble lansert 18. oktober 2012. Siste versjon er 16.10 fra 13. oktober 2016.
Telefonkonferanse

En telefonkonferanse er en telefonsamtale hvor den som ringer ønsker å ha tre eller flere deltakere i samtalen. En slik konferanse kan holdes enten som en enveisdialog, hvor innringeren er det eneste som snakker mens de andre lytter, eller så kan det være satt opp slik at alle kan delta i samtalen.
Telefonkonferanser kan designes slik at innringeren kontakter de andre deltakerne og legger dem til i samtalen. Derimot er det mest vanlig at de andre deltakerne selv har mulighet til å ringe inn og delta på egen hånd. Dette gjør de enten ved å ringe via en «konferansebro» (spesialisert utstyr som kobler sammen telefonlinjer, også kalt medieovergang), eller ved å bruke et spesielt telefonnummer som er satt opp for det aktuelle formålet.
De fleste selskaper bruker en spesialisert tjenesteleverandør for telefonkonferanser. Disse tilbyderne har kontroll på konferansebroen, og tilbyr telefonnumre som brukes for å få tilgang til konferansen.